
ДО
ОБЩИНСКИ СЪВЕТ                    Вх.№ С-190/18.07.2024 г.
ГР. РАДОМИР


Д О К Л А Д Н А  З А П И С К А 
от
Кирил Стоев - Кмет на Община Радомир

Относно: Учредяване на възмездно право на строеж за срок от 36 (тридесет и шест) години върху поземлени имоти от общинския поземлен фонд.

	
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,

В деловодството на Община Радомир е постъпило инвестиционно намерение от „СТЕФАНОВО СОЛАР ЕНЕРДЖИ“ ЕООД, гр. София, ЕИК: 207534845 за изграждане на фотоволтаични електроцентрали (ФтЕЦ), на индустриална система за съхранение на електроенергия, както и на прилежаща техническа инфраструктура за присъединяване на ФтЕЦ към електропреносната мрежа високо напрежение и към отделни консуматори в района на община Радомир – индустриални и общински, виртуално или посредством директна връзка. 
Инвестиционното намерение обхваща следваните поземлени имоти („Имотите“), част от общинския поземлен фонд, в землището на с. Стефаново, община Радомир: 
· [bookmark: _Hlk84603414]Поземлен имот 69239.255.37, област Перник, община Радомир, с. Стефаново, м. БРЕСТОВИЦА, вид собств. Общинска частна, вид територия Земеделска, категория 10, НТП Пасище, площ 188379 кв. м, стар номер 000037, 
Заповед за одобрение на КККР № РД-18-1101/14.05.2018 г. на ИЗПЪЛНИТЕЛЕН ДИРЕКТОР НА АГКК;
· Поземлен имот 69239.36.89, област Перник, община Радомир, с. Стефаново, м. БРЕСТОВИЦА, вид собств. Общинска частна, вид територия Земеделска, категория 10, НТП Изоставено трайно насаждение, площ 49272 кв. м, стар номер 000089, Заповед за одобрение на КККР № РД-18-1101/14.05.2018 г. на ИЗПЪЛНИТЕЛЕН ДИРЕКТОР НА АГКК;
· Поземлен имот 69239.36.6, област Перник, община Радомир, с. Стефаново, м. БРЕСТОВИЦА, вид собств. Общинска частна, вид територия Земеделска, категория 10, НТП Пасище, площ 167315 кв. м, стар номер 036006, 
Заповед за одобрение на КККР № РД-18-1101/14.05.2018 г. на ИЗПЪЛНИТЕЛЕН ДИРЕКТОР НА АГКК;

Във връзка с инвестиционната инициатива от Дружеството е изявено желание, в съответствие с чл. 37, ал. 4, т. 4 от Закона за общинската собственост (ЗОС), във връзка с чл. 62 от Закона за енергетиката (ЗЕ), да се учреди без търг или конкурс в полза на „ПЕТРОЛ - ДРАГИЧЕВО“ ЕООД, гр. Перник възмездно право на строеж върху Имотите, като цената на правото на строеж бъде определена на пазарен принцип от независими оценители по Закона за независимите оценители.
Въз основа на подаденото инвестиционно намерение с Решение № 197 от 27.09.2022 г. по Протокол № 10 на Общински съвет – Радомир е предоставено предварително съгласие за учредяване на възмездно право на строеж, на основание чл. 37, ал. 4, т. 4 ЗОС и чл. 62, ал. 2 ЗЕ – без търг или конкурс в полза на „СТЕФАНОВО СОЛАР ЕНЕРДЖИ“ ЕООД, гр. София, за изграждане на фотоволтаични електроцентрали (ФтЕЦ), на електрическа подстанция, на индустриална система за съхранение на електроенергия, както и на прилежаща техническа инфраструктура за присъединяване на ФтЕЦ към електропреносната мрежа високо напрежение върху Имотите.
В т. 1.1. от Решение № 197 по Протокол № 10 от 27.09.2022 г. на Общински съвет – Радомир е предвидено, че учредяването на право на строеж в полза на „СТЕФАНОВО СОЛАР ЕНЕРДЖИ“ ЕООД, гр. София следва да се извърши след утвърждаване на площадка и/или трасе и при влязъл в сила подробен устройствен план, на основание чл. 29, ал. 3 от Закона за опазване на земеделските земи (ЗОЗЗ) и преди окончателната промяна на предназначението, на основание чл. 25, ал. 7 от Закона за собствеността и ползването на земеделските земи (ЗСПЗЗ).
Между Община Радомир и „СТЕФАНОВО СОЛАР ЕНЕРДЖИ“ ЕООД, гр. София бе сключен Предварителен договор за учредяване на право на строеж върху недвижими имоти № 389/04.07.2023 г. С него Община Радомир е поела задължение за учредяване в полза на дружеството на право на строеж за изграждане на фотоволтаична електроцентрала (ФтЕЦ), електрическа подстанция, индустриална система за съхранение на електроенергия, както и прилежащата техническа инфраструктура за присъединяване на ФтЕЦ към електропреносната мрежа високо напрежение, върху описаните имоти, в срок до 30 (тридесет) дни от настъпване на следните условия, но преди промяната на предназначението на тези имоти за неземеделски нужди, а именно: 
· Влизане в сила на подробни устройствени планове за имотите, с които се предвижда изграждане на фотоволтаична електроцентрала (ФтЕЦ), електрическа подстанция, индустриална система за съхранение на електроенергия, както и прилежащата техническа инфраструктура за присъединяване на ФтЕЦ към електропреносната мрежа високо напрежение. 
· Влизане в сила на решения на Общински съвет – Радомир, с които се дава съгласие за учредяване на правото на строеж в полза на „СТЕФАНОВО СОЛАР ЕНЕРДЖИ“ ЕООД, гр. София и се одобрява пазарната оценка по чл. 41 от ЗОС, изготвена от независим оценител, отговарящ на изискванията на Закона за независимите оценители. 
Със Заповед № 491/03.06.2024 г. на кмета на Община Радомир на основание чл. 129, ал. 2 от Закона за устройство на територията (ЗУТ), чл. 44, ал. 2 от Закона за месното самоуправление и местната администрация (ЗМСМА) и протокол № 5-17/22.05.2024 г. на ОЕСУТ при Община Радомир е одобрен проект на Подробен устройствен план – план за застрояване /ПУП-ПЗ/ в обхват имот с идентификационен номер 69239.36.89 по КККР за землището на с. Стефаново, община Радомир, обл. Перник, като с плана за застрояване за имота се предвижда зона за застрояване по ограничителни линии, съгласно приложена към заповедта графика, която е неразделна част от нея. Имота получава конкретно предназначение, както следва: имот с идентификатор 69239.36.89 се предвижда „за фотоволтаична централа“, при условията на предимно производствена устройствена зона /Пп/. 
Със Заповед № 492/03.06.2024 г. на кмета на Община Радомир на основание чл. 129, ал. 2 от Закона за устройство на територията (ЗУТ), чл. 44, ал. 2 от Закона за месното самоуправление и местната администрация (ЗМСМА) и протокол № 5-18/22.05.2024 г. на ОЕСУТ при Община Радомир е одобрен проект на Подробен устройствен план – план за застрояване /ПУП-ПЗ/ в обхват имот с идентификационен номер 69239.255.37 по КККР за землището на с. Стефаново, община Радомир, обл. Перник, като с плана за застрояване за имота се предвижда зона за застрояване по ограничителни линии, съгласно приложена към заповедта графика, която е неразделна част от нея. Имота получава конкретно предназначение, както следва: имот с идентификатор 69239.255.37 се предвижда „за фотоволтаична централа“, при условията на предимно производствена устройствена зона /Пп/.
Със Заповед № 493/03.06.2024 г. на кмета на Община Радомир на основание чл. 129, ал. 2 от Закона за устройство на територията (ЗУТ), чл. 44, ал. 2 от Закона за месното самоуправление и местната администрация (ЗМСМА) и протокол № 5-19/22.05.2024 г. на ОЕСУТ при Община Радомир е одобрен проект на Подробен устройствен план – план за застрояване /ПУП-ПЗ/ в обхват имот с идентификационен номер 69239.36.6 по КККР за землището на с. Стефаново, община Радомир, обл. Перник, като с плана за застрояване за имота се предвижда зона за застрояване по ограничителни линии, съгласно приложена към заповедта графика, която е неразделна част от нея. Имота получава конкретно предназначение, както следва: имот с идентификатор 69239.36.6 се предвижда „за фотоволтаична централа“, при условията на предимно производствена устройствена зона /Пп/.
Съгласно чл. 29, ал. 3 от ЗОЗЗ компетентният общински съвет може да учредява ограничени вещни права върху земеделски земи от общинския поземлен фонд след утвърждаване на площадка и при влязъл в сила подробен устройствен план за съответните земи. Чл. 17а, ал. 3 от ЗОЗЗ предвижда, че не е необходимо провеждане на процедура по утвърждаване на площадка за проектиране, когато промяната на предназначението е предвидено в общ устройствен план. В действащия Общ устройствен план на Община Радомир за Имотите е определена предимно производствена зона /Пп/ с устройствени показатели, съгласно правилата и нормативите за прилагане на общия устройствен план на общината. Следователно Имотите попадат в хипотезата на чл. 17а, ал. 3 ЗОЗЗ и за тях не е необходимо провеждането на процедура по утвърждаване на площадка за проектиране преди промяната. 
За учредяването на правото на строеж върху поземлени имоти с идентификатори 69239.36.89, 69239.255.37, 69239.36.6 е изготвена пазарна оценка от Димитър Димитров - оценител на недвижими имоти, със сертификат рег. № 100102065 от 20.10.2011 г. на Камарата на независимите оценители в България, съгласно изискванията на чл. 41, ал. 2 ЗОС. Пазарната оценка на правото на строеж върху Имотите е в размер на BGN 255 385,63 лв. (двеста петдесет и пет хиляди триста осемдесет и пет лева и шестдесет и три стотинки), от които: 
· За поземлен имот с идентификатор 69239.36.89 - BGN 39 660,00 лв. (тридесет и девет хиляди шестстотин и шестдесет лева и нула нула стотинки);
· За поземлен имот с идентификатор 69239.255.37 - BGN 113 395,77 лв. (сто и тринадесет хиляди триста деветдесет и пет лева и седемдесет и седем стотинки);
· За поземлен имот с идентификатор 69239.36.6 - BGN 102 329,86 лв. (сто и две хиляди триста двадесет и девет лева и осемдесет и шест стотинки).

Предвид гореизложеното, са налице всички предпоставки за учредяване на срочно възмездно право на строеж върху поземлени имоти с идентификатори 69239.36.89, 69239.255.37, 69239.36.6 в полза на „СТЕФАНОВО СОЛАР ЕНЕРДЖИ“ ЕООД, гр. София. Това е необходимо и с оглед изпълнението на задълженията на Община Радомир по сключения Предварителен договор за учредяване на право на строеж върху недвижими имоти № 389/04.07.2023 г.

Въз основа на изложеното и на основание чл. 21, ал. 1, т. 8, ал. 2 и чл. 22, ал. 1 от Закона за местното самоуправление и местната администрация, чл. 25, ал. 1, ал. 3, т. 1, ал. 4, ал. 6 и ал. 7 от Закона за собствеността и ползването на земеделските земи, вр. § 6а, т. 3 от Преходните и заключителните разпоредби на Закона за опазване на земеделските земи и чл. 29, ал. 1 ЗОЗЗ, чл. 40, ал. 4 от Правилника за прилагане на ЗОЗЗ, чл. 41, ал. 2 и чл. 37, ал. 3 и ал. 4, т. 4 от Закона за общинската собственост, вр. чл. 62, ал. 2 от Закона за енергетиката, предлагам Общински съвет – Радомир да приеме следното 

Р Е Ш Е Н И Е
/проект/

На основание чл. 21, ал. 1, т. 8, ал. 2 и чл. 22, ал. 1 от Закона за местното самоуправление и местната администрация, чл. 25, ал. 1, ал. 3, т. 1, ал. 4, ал. 6 и ал. 7 от Закона за собствеността и ползването на земеделските земи, вр. § 6а, т. 3 от Преходните и заключителните разпоредби на Закона за опазване на земеделските земи и чл. 29, ал. 1 ЗОЗЗ, чл. 40, ал. 4 от Правилника за прилагане на ЗОЗЗ, чл. 41, ал. 2 и чл. 37, ал. 3 и ал. 4, т. 4 от Закона за общинската собственост, вр. чл. 62, ал. 2 от Закона за енергетиката, Общински съвет – Радомир 
Р Е Ш И:

1. Да се учреди за срок от 36 г. (тридесет и шест години) възмездно право на строеж на основание чл. 37, ал. 4, т. 4 от Закона за общинската собственост и чл. 62, ал. 2 от Закона за енергетиката – без търг или конкурс, в полза на „СТЕФАНОВО СОЛАР ЕНЕРДЖИ“ ЕООД, гр. София, право на строеж за изграждане на фотоволтаична електроцентрала (ФтЕЦ), електрическа подстанция, индустриална система за съхранение на електроенергия, както и прилежащата техническа инфраструктура за присъединяване на ФтЕЦ към електропреносната мрежа високо напрежение, върху:

- Поземлен имот 69239.255.37, област Перник, община Радомир, с. Стефаново, м. БРЕСТОВИЦА, вид собств. Общинска частна, вид територия Земеделска, категория 10, НТП Пасище, площ 188379 кв. м, стар номер 000037, 
Заповед за одобрение на КККР № РД-18-1101/14.05.2018 г. на ИЗПЪЛНИТЕЛЕН ДИРЕКТОР НА АГКК;
- Поземлен имот 69239.36.89, област Перник, община Радомир, с. Стефаново, м. БРЕСТОВИЦА, вид собств. Общинска частна, вид територия Земеделска, категория 10, НТП Изоставено трайно насаждение, площ 49272 кв. м, стар номер 000089, Заповед за одобрение на КККР № РД-18-1101/14.05.2018 г. на ИЗПЪЛНИТЕЛЕН ДИРЕКТОР НА АГКК;
- Поземлен имот 69239.36.6, област Перник, община Радомир, с. Стефаново, м. БРЕСТОВИЦА, вид собств. Общинска частна, вид територия Земеделска, категория 10, НТП Пасище, площ 167315 кв. м, стар номер 036006, 
Заповед за одобрение на КККР № РД-18-1101/14.05.2018 г. на ИЗПЪЛНИТЕЛЕН ДИРЕКТОР НА АГКК;

2. На основание чл. 41, ал. 2 от Закона за общинската собственост и доклад за пазарна оценка, изготвен от независим оценител, отговарящ на изискванията на Закона за независимите оценители, определя пазарна цена на правото на строеж по т. 2 от настоящото решение в общ размер на BGN 255 385,63 лв. (двеста петдесет и пет хиляди триста осемдесет и пет лева и шестдесет и три стотинки), от които: 

· За поземлен имот с идентификатор 69239.36.89 - BGN 39 660,00 лв. (тридесет и девет хиляди шестстотин и шестдесет лева и нула нула стотинки);
· За поземлен имот с идентификатор 69239.255.37 - BGN 113 395,77 лв. (сто и тринадесет хиляди триста деветдесет и пет лева и седемдесет и седем стотинки);
· За поземлен имот с идентификатор 69239.36.6 - BGN 102 329,86 лв. (сто и две хиляди триста двадесет и девет лева и осемдесет и шест стотинки).

3. Възлага на Кмета на Община Радомир да издаде заповед и да сключи договор за учредяване на срочно възмездно право на строеж, съгласно т. 1 и т. 2 на настоящото решение. 

4. На основание чл. 22 ЗМСМА, настоящото решение да бъде изпратено на Кмета на Община Радомир и на Областния управител на област Перник в 7-дневен срок от приемането му. 
Решението подлежи на оспорване по реда Административнопроцесуалния кодекс пред Административен съд – Перник.

Приложение: 
1. Пазарна оценка за ПИ 69239.36.89, находящ се в землището на с. Стефаново;
2. Пазарна оценка за ПИ 69239.255.37, находящ се в землището на с. Стефаново;
3. Пазарна оценка за ПИ 69239.36.6, находящ се в землището на с. Стефаново;





ВНАСЯ:
КИРИЛ СТОЕВ
КМЕТ НА ОБЩИНА РАДОМИР

Съгласувал:
Г. Здравкова 
Зам. кмет на община Радомир

Съгласувал:
Ива Крумова
юрист

Изготвил:
   /Д. Николова/

